Greek Legal Document

Category: 86

Content:
9. ΒΑΣΙΛΙΚΟΝ ΔΙΑΤΑΓΜΑ της 23 Μαρτ./17 Απρ. 1953 Περί επεκτάσεως και εφαρμογής των διατάξεων του υπ' αριθ. 1584/1939 Α.Ν. και επί των ελωδών και βαλτωδών εκτάσεων του έλους Κινέτα "Ψάθας - Βιλλίων Αττικής και περί απαλλοτριώσεως και διανομής τούτων υπέρ του Αναγκαστικού Συνεταιρισμού Εγγείων Βελτιώσεων Ψάθας - Βιλλίων. Εχοντες υπ' όψιν : 1)Το άρθρ. 9 του υπ' αριθ. 1584/1939 Αναγκαστικού Νόμου «περί απαλλοτριώσεως και διανομής ελωδών γαιών Μοσχοχωρίου Φθιώτιδος υπέρ του ομωνύμου Αναγκαστικού Συνεταιρισμού Εγγείων Βελτιώσεων» 2)Την υπ' αριθ. 43/6.9.1952 γνωμοδότησιν του Συμβουλίου Εγγειοβελτιωτικών Εργων Υπουργείου Γεωργίας και 3)Την υπ' αριθ. 78/4.2.1953 γνωμοδότησιν του Συμβουλίου Επικρατείας, προτάσει των Ημετέρων επί των Οικονομικών και Γεωργίας Υπουργών απεφασίσαμεν και διατάσσομεν : Άρθρον μόνον.-1.Αι διατάξεις των άρθρ. 1, 2 πλην της παραγράφου β', 3, 4, 5, 6, 8 και 9 του υπ' αριθ. 1584/1939 Αναγκαστικού Νόμου επεκτείνονται και εφαρμόζονται αναλόγως και επί των ελωδών ή βαλτωδών εκτάσεων του εν τη θέσει "Ψάθας" της κτηματικής περιφερείας του Δήμου Βιλλίων Αττικής κειμένου έλους "Κινέτα" εις ας η Διεύθυνσις Υδραυλικών Κατασκευών του Υπουργείου Γεωργίας εξετέλεσεν αποστραγγιστικά και αποξηραντικά έργα δαπάναις της Αποστολής Διοικήσεως Οικονομικής Συνεργασίας (Α.Δ.Ο.Σ.) των έργων τούτων θεωρουμένων δυνάμει του παρόντος ως έργων κοινής ωφελείας. 2.Εις τον επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. (Αντί της σελ. 273) Σελ. 273(α) .685. Συνεταιρισμοί Εγγείων Βελτιώσεων 14.Δ.δ.9 .686. 14.Δ.δ.9 Συνεταιρισμοί Εγγείων Βελτιώσεων